**Ag tabhairt foláirimh**

**Fógraí coitianta**

**Meaitseáil an foláireamh leis an íomhá chuí. Scríobh na freagraí sa ghreille ag bun an leathanaigh.**

|  |  |
| --- | --- |
| 1.
 | **a.** BEALACH AMACH |
|  | **b.** CAS AR DHEIS  |
|  | **c.** SEACHAIN! |
|  | **d.** SEACHAIN!  |
| 1.
 | **e.** CIÚNAS |
| 1.
 | **f.** CAS AR CHLÉ  |
|  | **g.** COIMHÉAD |
|  | **h.** GÉILL SLÍ  |

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** |
|  |  |  |  |  |  |  |  |

**Ag tabhairt foláirimh**

**An áit chuí**

**Léigh na foláirimh seo a leanas. Cá mbíonn na foláirimh le feiceáil? Athscríobh na foláirimh chuí in aice leis na háiteanna oiriúnacha ag bun an leathanaigh.**

|  |  |
| --- | --- |
| CIÚNAS  |  |
| COIMHÉAD  |  |
| GÉILL SLÍ  |  |
| BEALACH AMACH |  |
| SEACHAIN!  |  |
| SEACHAIN!  |  |
| CAS AR DHEIS  |  |
| CAS AR CHLÉ  |  |

1. ar an mbóthar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. leabharlann \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. stáisiún traenach \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. saotharlann \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. crosbhóthar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Comhartha bóthair \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. in aice na farraige \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. pictiúrlann \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cad atá ag an duine atá in aice leat?**

**Ag tabhairt foláireamh**

**Sa chistin**

**Tá an príomhchócaire agus an fo-chócaire sa chistin i mbialann. Léigh an comhrá seo a leanas le do pháirtnéir agus tóg sealanna ag glacadh róil éagsúla.**

**Príomhchócaire:** Tabhair dom an t-im le do thoil.

**Fo-chócaire:** Seo duit.

**Príomhchócaire:** Cuir an bainne isteach sa phota anois.

**Fo-chócaire:** Mar seo?

**Príomhchócaire:** Sin é. Anois faigh salann agus piobar.

**Fo-chócaire:** Cinnte.

**Príomhchócaire:** Measc iad ar fad le chéile.

**Fo-chócaire:** Mar seo?

**Príomhchócaire:** Bí cúramach! Déan mar seo é, tá sé níos fearr.

**Fo-chócaire:** Ó, tuigim.

**Príomhchócaire:** Brostaigh ort, tá na custaiméirí ag fanacht.

**Fo-chócaire:** Fan nóiméad, tá sé beagnach réidh.

**Príomhchócaire:** Cuir ar na plátaí anois é.

**Fo-chócaire:** Ceart go leor!

**Príomhchócaire:** Tabhair na plátaí don fhreastalaí.

**Fo-chócaire:** A Shorcha, déan deifir, tá an béile réidh! Seachain! Tá na plátaí an-te.

**Ullmhaigh ceann de na deochanna seo a leanas. Bain úsáid as an gcomhrá thuas:**

* **cupán tae**
* **cupán caife**
* **caife Ghaelach**

**Mar shampla:** Anois, faigh an mála tae.Cuir an mála tae sa chupán. Cuir uisce te sa chupán. Bí cúramach!

**An raibh caife Gaelach agat riamh?**

**An bhfuil caife ar leith ag do thír dhúchais? Tabhair treoir don rang ar conas a dhéantar é.**

**Treoracha don mhúinteoir**

**Ag tabhairt foláirimh Labhairt**

**Le múineadh**

Foláireamh a thabhairt do dhuine.

**Moltaí**

1. Múin cúpla foláireamh don rang.
* Bíodh cóip den bhileog **Ag tabhairt foláirimh - Fógraí coitianta** déanta agat le húsáid ar an osteilgeoir, tabhair cóip den bhileog **Ag tabhairt foláirimh - Fógraí coitianta** do gach duine sa rang, nó oscail an sleamhnán **Ag tabhairt foláirimh** sa taispeántas PowerPoint **Gníomhaíochtaí Labhartha.**
* Nocht na foláirimh, ceann ar cheann, agus léigh na horduithe amach ag iarraidh ar na foghlaimeoirí iad a rá i do dhiaidh. Téigh siar ar an sleamhnán cúpla uair go dtí go mbeidh na foghlaimeoirí ar a gcompord leis an bhfoclóir.
* Cuir comhthéacs leis na foláirimh, mar shampla:

*Seachain an tine!*

*Coimhéad, tá carr ag teacht!*

*Bí cúramach, tá an bus ag teacht!*

*Seachain do chloigeann!*

* Ansin, oscail an sleamhnán **Foláirimh** sa taispeántas PowerPoint **Gníomhaíochtaí Labhartha.** Nocht na híomhánna, ceann ar cheann, agus iarr ar na foghlaimeoirí na foláirimh chearta a rá gach uair. Téigh siar ar an sleamhnán cúpla uair ag iarraidh ar fhoghlaimeoirí aonair na foláirimh a rá.
* Nuair atá cleachtadh déanta agaibh ar na foláirimh sin tabhair cóip den bhileog **Ag tabhairt foláirimh - Fógraí coitianta** do gach duine sa rang (muna bhfuil ceann faighte acu).
* Mínigh na treoracha ag barr na bileoige do na foghlaimeoirí.Caithfidh siad na foláirimh chuí a mheaitseáil leis na híomhánna cearta. Scríobhfaidh siad na freagraí sa ghreille ag bun an leathanaigh.
* Ceartaigh an ghníomhaíocht trí iarraidh ar na foghlaimeoirí na freagraí a thabhairt duit.
* Ansin, roinn an rang i mbeirteanna arís agus tabhair cóip den bhileog **Ag tabhairt foláirimh - An áit chuí** do gach foghlaimeoir.
* Mínigh na treoracha ag barr na bileoige do na foghlaimeoirí. Léifidh na foghlaimeoirí na foláirimh agus na háiteanna **1-8** ar dtús. Ansin, beidh orthu na foláirimh chuí a scríobh in aice le ceann de na háiteanna oiriúnacha **1-8**.
* Téigh timpeall an ranga fad is atá na foghlaimeoirí i mbun na gníomhaíochta, ag cabhrú leo más gá.
* Ceartaigh an ghníomhaíocht trí iarraidh ar na foghlaimeoirí an áit agus an foláireamh ceart a léamh amach. Ceartaigh aon bhotúin a thagann chun cinn.
* Tabhair cóip den bhileog **Ag tabhairt foláirimh - Sa chistin** do gach duine sa rang.
* Roinn an rang i mbeirteanna, A agus B, chun na hagallaimh réamhdhéanta seo a leanas a chleachtadh. Tabhair Ról A - an príomhchócaire d’fhoghlaimeoir amháin agus Ról B - an fo-chócaire don fhoghlaimeoir eile.
* Roghnaigh foghlaimeoir amháin agus déan an comhrá leis an bhfoghlaimeoir sin os comhair an ranga. Freagair aon cheisteanna atá ag na foghlaimeoirí, bunaithe ar an gcomhrá samplach.
* Nuair a bheidh cleachtadh amháin déanta ag na foghlaimeoirí, i mbeirteanna, bogfaidh Lucht A deiseal chuig an gcéad B eile. Ansin, abair leo róil a mhalartú.
* Abair leis na foghlaimeoirí go mbeidh siad ag déanamh comhrá eile anois, bunaithe ar an gcomhrá thuas. Iarr ar na foghlaimeoirí an t-eolas sa chomhrá a athrú beagáinín. Iarr orthu treoracha a bhaineann lena rogha de chupán tae/caife/caife Gaelach a chur sa chomhrá in áit *salann agus piobar* srl. Faigh amach an bhfuil a fhios ag na foghlaimeoirí na comhábhair atá i gcaife Gaelach. Ar ól éinne sa rang caife Gaelach riamh? An bhfuil caife ar leith ag baint lena dtíortha féin? Conas a dhéantar iad, má tá? Déan plé ar na ceisteanna sin ar feadh cúpla nóiméad.
* Ansin, bain triail as an gcomhrá nua le foghlaimeoir amháin os comhair an ranga, agus ansin scaoil leo chun tabhairt faoi.
* Téigh timpeall an ranga ag éisteacht leo. Ceartaigh aon bhotúin a thugann tú faoi deara. Má thagann botúin choitianta chun cinn téigh siar ar na pointí sin leis an rang ina iomláine.
* Ceartaigh an ghníomhaíocht trí iarraidh ar fhoghlaimeoirí éagsúla an comhrá a dhéanamh os comhair an ranga.

Moltar na gníomhaíochtaí seo a nascadh leis an mbileog **Súil siar (Léitheoireacht)** nó leis an ngníomhaíocht **Seacláid The** sna gníomhaíochtaí **An** **Banc Teanga**.

**Freagraí**

**Ag tabhairt foláirimh**

**Fógraí coitianta**

|  |  |  |  |  |  |  |  |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** |
| **e** | **g** | **h** | **a** | **c** | **d** | **b** | **f** |

**Ag tabhairt foláirimh**

**An áit chuí**

1. ar an mbóthar cas ar chlé
2. leabharlann ciúnas
3. stáisiún traenach seachain
4. saotharlann coimhéad
5. crosbhóthar géill slí
6. fógra bóthair cas ar dheis
7. in aice na farraige seachain
8. pictiúrlann bealach amach